Antilly (Moselle)
Antilly ass eng franséisch Gemeng am Departement Moselle an der Regioun Grand Est.

D'Uertschaft läit op enger Héicht vun 170 bis 224 Meter. Iwwer de Flouer vun der Uertschaft féiert e Kiem.

Antilly ass un de Verkéier ugeschloss iwwer d'Departementsstroossen D52 an D2.

Geschicht

Den Numm vun der Uertschaft am Laf vun der Zäit
1297: Antiley
1424: Antillon
1435: Antilley
1474: Antillei
1493: Antelley
1641: Antely
1756: Anthilly
Am Platt: Anc'hi ;
Ënner der däitscher Besatzung: Antullen.

Wopen
Beschreiwung am Originaltext:

Écartelé aux 1 et 4 d'azur à la palme d'argent, au 2 de gueules à trois annelets entrelacés d'or, au 3 de gueules au chevrons d'or, accompagné de deux croissants d'argent en chef et d'une étoile en pointe.

De Wopen ass dee vun der Famill Goussaud, där d'Seigneurerie am 18. Joerhonnert gehéiert huet.

Fréier huet d'Gemeng zu der Provënz vun den Dräi Bistümer gehéiert. a war en Duerf am Bezierk Haut-Chemin am Metzerland an huet de Bescheef vu Metz gehéiert.

D'Duerf gouf 1223 a 1404 a Brand gestach, an duerno nach eng Kéier 1493 vum Bernard vu Lutzelbourg, kuerz a kleng geschloen.
1817 zur Zäit an där Antilly zu den Dräi Bistümer gehéiert huet, huet nach de kleng Uertschaft Château de Buy dozou gehéiert. Déi Zäit hunn 229 Leit a 34 Haiser gewunnt.

Kuckeswäertes

De Château de Buy
De Schlasshaff aus 18. Joerhonnert deen ënner anerem de Famillje Goussauld an De Turmel gehéiert huet. D'Gebai huet am Ufank vum 19. Joerhonnert nach dem Joseph de Turmel gehéiert, dee Buergermeeschter vu Metz an Deputéierte vum Museldepartement vun 1820 bis 1830 war. Haut ass am Schlass e Bauerebtrib.
D'Baartelméiskierch vun 1863 ass am nei-gotesche Stil gebaut.

Um Spaweck 
Websäit vun der Gemeng

Gemengen am Arrondissement Metz
Uertschaften am Arrondissement Metz